**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE BIUDŽETINĖMS ĮSTAIGOMS“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant perduoti ilgalaikį turtą Klaipėdos miesto savivaldybės biudžetinėms įstaigoms.

**2. Projekto rengimo priežastys ir kuo remiantis parengtas sprendimo projektas.**

Bendruomeniniai vaikų globos namai steigiami įgyvendinant Perėjimo nuo institucinės globos prie šeimos ir bendruomenėje teikiamų paslaugų neįgaliesiems ir likusiems be tėvų globos vaikams 2014-2020 metų veiksmų planą, patvirtintą Lietuvos Respublikos socialinės apsaugos ir darbo ministro 2014 m. vasario d. įsakymu Nr. A1-83, ir vadovaujantis Lietuvos Respublikos socialinės apsaugos ir darbo ministro 2015 m. gegužės 5 d. įsakymu Nr. A1-271 „Dėl atrinktų pertvarkai stacionarių socialinės globos įstaigų ir sutrikusio vystymosi kūdikių namų sąrašo patvirtinimo“, Klaipėdos vaikų globos namai „Rytas“ yra atrinkti pertvarkai. Nurodytos funkcijos vykdymui, teisės aktų nustatyta tvarka, Klaipėdos miesto savivaldybės administracija įsigijo butą Naujoji Uosto g. 10A-2, Klaipėda, kuris turi būti perduotas Klaipėdos vaikų globos namams „Rytas“.

Daliai Klaipėdos vaikų globos namų „Rytas“ globotinių persikėlus iš patalpų Taikos pr. 68, Klaipėda, į gyvenamąsias patalpas – butus, Klaipėdos vaikų globos namams „Rytas“ liko turto, kurį perduoda Klaipėdos „Gilijos“ pradinei mokyklai, Klaipėdos miesto globos namams, Klaipėdos lopšeliui-darželiui ,,Švyturėlis“ ir Klaipėdos moksleivių saviraiškos centrui.

Turto skyrius 2018-09-07 gavo raštą iš VĮ „Klaipėdos šventės“ raštą, kuriuo atsisako turto (200 vnt. konferencinių kėdžių, bendra įsigijimo vertė – 11 200,00 Eur), gauto pagal panaudos sutartį. 2018-09-07 Klaipėdos Simono Dacho progimnazija raštu Nr. SI-331 prašo perduoti minimas kėdes, nes šiuo metu progimnazijos turimos kėdės yra nusidėvėjusios.

2018 m. rugsėjo 18 d. gautas prašymas iš Klaipėdos futbolo sporto mokyklos Nr. 89, kuriuo prašoma patikėjimo teise perduoti patalpų dalį Naikupės g. 25, Klaipėda (plotas – 382,60 kv. m) iš Klaipėdos Ievos Simonaitytės mokyklos. Klaipėdos futbolo sporto mokyklai patalpos reikalingos laikinai perkelti administracijos darbuotojus iki Paryžiaus Komunos g. 16A, Klaipėda, rekonstrukcijos darbų pabaigos. Darbų pabaiga numatoma 2019 m.

**3. Kokių rezultatų laukiama.**

Perdavus turtą savivaldybės biudžetinėms įstaigoms užtikrinama tinkama įstaigų veikla ir funkcijų vykdymas.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – užtikrinama tinkama savivaldybės biudžetinių įstaigų veikla ir savivaldybės turto valdymas ir naudojimas.

Teikiame svarstyti šį sprendimo projektą.

PRIDEDAMA:

1. 2018-08-29 Klaipėdos vaikų globos namai „Rytas“ rašto Nr. SDR-245-(1.1.) kopija, 2 lapai;
2. 2018-08-29 Klaipėdos vaikų globos namai „Rytas“ rašto Nr. SDR-244-(1.1.) kopija, 2 lapai;
3. 2018-09-03 Klaipėdos „Gilijos“ pradinės mokyklos rašto Nr. ES1-17 kopija, 2 lapai;
4. 2018-09-07 Klaipėdos vaikų globos namai „Rytas“ rašto Nr. SDR-258-(1.1.) kopija, 2 lapai;
5. 2018-09-07 Klaipėdos vaikų globos namai „Rytas“ rašto Nr. SDR-257-(1.1.) kopija, 2 lapai;
6. 2018-09-12 Klaipėdos vaikų globos namai „Rytas“ rašto Nr. SDR-261-(1.1.) kopija, 2 lapai;
7. 2018-09-07 Klaipėdos vaikų globos namai „Rytas“ rašto Nr. SDR-276-(1.1.) kopija, 2 lapai;
8. 2018-09-07 VĮ „Klaipėdos šventės“ rašto Nr. (1.16)1-227 kopija, 1 lapas;
9. 2018-09-07 Klaipėdos Simono Dacho progimnazijos rašto Nr. SI-331 kopija, 1 lapas;
10. 2018-09-07 Klaipėdos futbolo sporto mokyklos rašto Nr. 89 kopija, 1 lapas;
11. 2018-09-18 Klaipėdos Ievos Simonaitytės mokyklos rašto Nr. S1(4.2)-203, 1 lapas.

Skyriaus vedėjas Edvardas Simokaitis